Kapcsolat:

Mirko Kraus

Kommunikációs igazgató, EMEA

+49 (0) 6181 68 1521
mirko.kraus@goodyear-dunlop.com

SAJTÓKÖZLEMÉNY

*Minden kihívásra készen áll*

**A Dunlop bemutatja a közúti tehergépkocsi-abroncsok újrafutózott verzióit**

*A Dunlop TreadMax újrafutózott abroncsai ugyanolyan gazdaságosak, mint az új és a korábbi generáció abroncsai*

**Luxembourg, 2016. május 11.** – A Dunlop a téli és nyári, illetve távolsági és helyközi felhasználásra szánt, új közúti tehergépkocsi-abroncsainak piaci bevezetésével egy időben bemutatja az új Dunlop SP446 húzó abroncs TreadMax prémium melegen újrafutózott verzióit. Csakúgy, mint az új SP346 és SP446 abroncsok karkasza, az előző generációs Dunlop SP344, SP444 abroncsok karkasza is feldolgozható mint Dunlop TreadMax SP446 újrafutózott abroncs. Ez azt jelenti, hogy a Dunlop tehergépkocsi-abroncsokat használó új és már meglévő ügyfelek egyaránt élvezhetik a Dunlop új közúti termékcsaládja által kínált előnyöket. Ezek az előnyök pedig az alábbiak: nagyobb futásteljesítmény, alacsonyabb üzemanyag-fogyasztás, illetve téli útviszonyok között is megfelelő működés távolsági és helyközi felhasználás során egyaránt, az M+S és 3-Peak-Mountain-Snowflake (3PMSF - 3 Hegycsúcs-Hópihe) minősítésnek megfelelően.

„*Jelentős lépés számunkra, hogy az új Dunlop abroncsokkal együtt mutatjuk be a melegen futózott verziókat is*” - mondja Grégory Boucharlat, a Goodyear Dunlop EMEA régió abroncsainak újrafutózásáért felelős igazgatója. „*Az abroncsok kezelésével kapcsolatos álláspontunk alapján nem teszünk különbséget az újrafutózott és az új tehergépkocsi-abroncsok között.* *Az újrafutózás kulcsfontosságú a flottaüzemeltetők számára a teljes életút költség optimalizálásában, valamint ez a szolgáltatás a professzionális abroncskezelés szerves része, amely által csökkenthetők az üzemeltetési költségek. A Dunlop TreadMax SP446 bemutatásával nemcsak felhasználjuk az előző generációs karkaszokat, hanem egyértelmű előnyöket is kínálunk azoknak, akik a minőségi újrafutózott abroncsokat keresik. Mivel ugyanazt a futófelület-mintázatot és futókeveréket használjuk, mint a Dunlop SP446 esetében, vevőink hatékonyan frissíthetik fel régi abroncsaikat és élvezhetik az új abroncsok által nyújtott teljesítményt*.”

Az újrafutózás elengedhetetlen egy flotta lehető leggazdaságosabb üzemeltetéséhez. A Goodyear professzionális, újravágást és újrafutózást is magában foglaló Multiple Life Concept („többszörös élettartam”) programja lehetővé teszi a flottaüzemeltetők számára, hogy növeljék nyereségességüket annak köszönhetően, hogy akár 25%-kal több kilométert is megtehetnek a két új garnitúra áránál 10%-kal alacsonyabb költségért[[1]](#footnote-1). Ezen felül az újrafutózáshoz kevesebb erőforrás és anyagfelhasználás szükséges, mint új abroncsok gyártásához, ezért a környezetet is kíméli.

A Dunlop TreadMax prémium, melegen futózott abroncsai a Goodyear Dunlop újrafutózást végző üzemeiben készülnek Riomban (Franciaország) és Wittlichben (Németország) ugyanolyan technológiával és anyagokkal, mint az új abroncsok. Ez garantálja, hogy a termék által biztosított előnyök és a termékminőség ugyanolyan, mint az új abroncsok esetében.

A Dunlop TreadMax SP446 újrafutózott abroncsok először a 315/70R22.5 és 315/80R22.5 méretben érhetők el. A 295/60R22.5 méret már 2016-ban, míg a 315/60R22.5 méret 2017-ben lesz elérhető. A Dunlop TreadMax SP246 újrafutózott pótkocsiabroncs még ebben az évben kapható lesz.

Az új Dunlop TreadMax SP446 prémium melegen újrafutózott abroncsokkal a flottakezelők nemcsak meghosszabbíthatják az új Dunlop SP346 és SP446 abroncsok élettartamát, hanem az előző generációs Dunlop karakaszok újrafutózásával közvetlenül élvezhetik is azokat az előnyöket, amelyeket az új Dunlop SP446 húzó abroncs kínál. A Dunlop TreadMax SP446 újrafutózott abroncsokkal a flották készen állnak az előttük álló kihívásokra.

**A Dunlop:**

A Dunlop a világ egyik vezető abroncsgyártója, amely személygépjárművekre, haszonjárművekre és motorkerékpárokra, illetve terepre és ipari felhasználásra szánt járművekre is fejleszt, gyárt és értékesít abroncsokat.

További információk a Dunlopról: www.dunlop-tires.com.

1. Belső elemzés alapján, ahol két új Dunlop tehergépkocsi-abroncs, illetve egy Dunlop újrafutózott és újravágott abroncs felhasználása került összehasonlításra. [↑](#footnote-ref-1)